ლაუშა

ლაუშა — სოფელი აღმოსავლეთ საქართველოში, დუშეთის მუნიციპალიტეტის ჟინვალის ადმინისტრაციულ ერთეულში (მცხეთა-მთიანეთის მხარე). 

მდებარეობს გუდამაყრის ქედის სამხრეთ კალთაზე, მდინარე ხორხის მარჯვენა მხარეს, ზღვის დონიდან 1000 მ-ზე, დუშეთიდან 29 კმ-ში. მინიჭებული აქვს მაღალმთიანი დასახლების სტატუსი.

სოფელი პირველად იხსენიება 1297-1298 წლების სიგელში (ხეც Hd-1330), რომლის მიხედვითაც მეფე დავით VIII-ს გრიგოლ ჭარმაულისთვის უბოძებია ჟინვალის პირას მდებარე სოფელი ლაუშა: „ჟინოვნისა შესავალი შუანისჴევს, სოფელი ლაუშაი“. „შუანისჴევი“ ხორხის ხეობის ძველი სახელი უნდა ყოფილიყო.ჟიჟიაშვილი ო., ჭარმაულთა გვარის მოკლე მიმოხილვა და დავით VIII-ის (1293-1311 წწ.) მიერ გრიგოლ ჭარმაულისთვის ნაწყალობევი სოფელი ლაუშა, „ისტორია, არქეოლოგია, ეთნოლოგია“ №9, 2022. — გვ. 192-199. შემდგომში ხორხის ხეობა მოსახლეობისგან დაცლილა. XIX საუკუნეში ლაუშა კვლავ დასახლდა ხევსურეთიდან მიგრირებული რამდენიმე ოჯახით.თოფჩიშვილი რ., ხორხი/ხორხის ხეობა (ეთნოისტორიული ნარკვევი). ჟურნ. „ქრონოსი“ №1, 2020. — გვ. 129-139.

სოფლის განაპირას, აღმოსავლეთით მდებარეობს შუა საუკუნეების კვირაცხოვლის დარბაზული ეკლესია. სამხრეთ-დასავლეთით, საყარაულოს ხევის მარჯვენა ნაპირზე შუა საუკუნეების კიდევ ერთი ეკლესიაა, რომლის მახლობლად ქვით ნაგები სამი აკლდამაა კოლექტიური სამარხებით. 

დემოგრაფია
2014 წლის აღწერის მონაცემებით სოფელში ცხოვრობს 7 ადამიანი.

 აღწერის წელი  მოსახლეობა 2002  27 2014  7 

ლიტერატურა

სქოლიო

კატეგორია:დუშეთის მუნიციპალიტეტის სოფლები